APSTIPRINĀTS

ar Jelgavas novada pašvaldības izpilddirektora p.i.

2025.gada 4.jūnija rīkojumu Nr.JNP/3-8/25/265

**Jelgavas novada pašvaldības Centrālās administrācijas**

**Administratīvā departamenta Finanšu nodaļas**

**nodokļu administratora amata konkursa nolikums**

1. Šis nolikums nosaka Jelgavas novada pašvaldības Administratīvā departamenta Finanšu nodaļas nodokļu administratora amata (darba izpildes vieta – Brankas, Jelgavas novads) konkursa (turpmāk – konkurss) izsludināšanas un norises kārtību.
2. Jelgavas novada pašvaldības mājas lapā [www.jelgavasnovads.lv](http://www.jelgavasnovads.lv) un Nodarbinātības valsts aģentūras CV un vakanču portālā publicē sludinājumu par to, ka Jelgavas novada pašvaldība izsludina konkursu uz Jelgavas novada pašvaldības Centrālās administrācijas Administratīvā departamenta Finanšu nodaļas nodokļu administratora (darba izpildes vieta – Brankas, Jelgavas novads) amatu.
3. Pretendentu pieteikšanās un nepieciešamo dokumentu iesniegšanas termiņš – 15 darbdienu laikā kopš sludinājuma publicēšanas Jelgavas novada pašvaldības tīmekļvietnē [www.jelgavasnovads.lv](http://www.jelgavasnovads.lv).
4. Ar konkursa nolikumu var iepazīties Jelgavas novada pašvaldības mājas lapā [www.jelgavasnovads.lv](http://www.jelgavasnovads.lv).
5. Nodokļu administratora galvenie amata pienākumi:
   1. veic nekustamā īpašuma nodokļa administrēšanu saskaņā ar LR likumu “Par nekustamā īpašuma nodokli”, aprēķina nekustamā īpašuma nodokli un ar to saistīto nokavējuma naudu;
   2. atbilstoši LR likumdošanai, kas reglamentē pašvaldības nodokļu ieņēmumus, veic nodokļu maksājumu uzskaiti;
   3. sagatavo nekustamā īpašuma nodokļa maksātājiem nodokļa maksājumu paziņojumus;
   4. sagatavo atgādinājumus un brīdinājumus par esošajiem nekustamā īpašuma nodokļa parādiem;

5.5. sagatavo lēmumus par nekustamā īpašuma nodokļa parāda piedziņu bezstrīda kārtībā.

1. Pretendentiem jāatbilst šādām prasībām:
   1. augstākā vai vidējā profesionālā izglītība (priekšrocība pretendentam ar izglītību finanšu un ekonomikas jomā);
   2. zināšanas nodokļu jomas tiesību aktos;
   3. vēlama darba pieredze nekustamā īpašuma nodokļa administrēšanas jomā;
   4. vēlamas prasmes normatīvo aktu pielietošanā nekustamā īpašuma nodokļa administrēšanas jomā;
   5. vēlama darba pieredze ar datorprogrammu NINO;
   6. labas iemaņas darbā ar MS Office programmām;
   7. labas komunikācijas, sadarbības un saskarsmes prasmes.
2. Pretendenti noteiktajā termiņā nosūta uz e-pastu [personals@jelgavasnovads.lv](mailto:personals@jelgavasnovads.lv) ar norādi „*Nodokļu administratora amata konkursam*” šādus dokumentus:
   1. izglītību apliecinoša dokumenta kopiju;
   2. profesionālās darbības aprakstu (CV);
   3. motivācijas vēstuli.

8. Pretendentu atbilstību nolikumā izvirzītajām prasībām izvērtē ar izpilddirektora rīkojumu izveidota komisija.

9. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes.

10. Konkurss tiek organizēts divās kārtās:

10.1. konkursa pirmajā kārtā konkursa komisija izvērtē pretendentu pieteikumus un iesniegtos dokumentus un uz konkursa otro kārtu uzaicina pretendentus, kas atbilst nolikuma 6.1. punktā izvirzītajām prasībām, ko apliecina iesniegtie dokumenti;

10.2. konkursa otrā kārta sastāv no intervijas:

10.2.1. darba intervijas laikā pretendenti Konkursa komisijai raksturo savu līdzšinējo darba pieredzi, izglītību, kvalifikāciju, motivāciju strādāt amatā, kā arī atbild uz konkursa komisijas locekļu jautājumiem;

10.2.2. lai izvērtētu amata pretendentu atbilstību šī nolikuma 6.2., 6.3., 6.4., 6.5., 6.6.un 6.7. punktā izvirzītajām prasībām, konkursa komisijas locekļi darba intervijas laikā uzdod pretendentiem jautājumus, kas attiecas uz paredzētā darba veikšanu un pretendenta piemērotību šim darbam, ievērojot Darba likumā noteiktos ierobežojumus;

10.2.3. konkursa otrajā kārtā katrs komisijas loceklis individuāli vērtē amata pretendentu un piešķir punktus augošā secībā no 1 līdz 5. Kopējais pretendenta vērtējums tiek iegūts, summējot visu komisijas locekļu individuālo vērtējumu par katru amata pretendentu. Pamatojoties uz minēto vērtējumu, nosaka, kurš no amata pretendentiem ir saņēmis augstāko novērtējumu.

11. Ja otrajā kārtā vairāki Amata pretendenti ieguvuši vienādu vērtējumu, Komisija organizē papildu atlases kārtu, nosakot tās kārtību un termiņu.

12. Pēc noslēdzošās kārtas rezultātu apkopošanas komisija izvēlas izvirzītajām prasībām atbilstošāko amata pretendentu.

13. Pretendents ar augstāko novērtējumu tiek virzīts Finanšu nodaļas algu grāmatveža amatam, ja kopējā vērtējumā ir ieguvis vismaz 70% no maksimāli iespējamā punktu skaita.

14. Ja neviens no pretendentiem neiegūst kopvērtējumā vismaz 70% no maksimāli iespējamā punktu skaita, komisija noslēdz konkursu bez rezultāta un rosina sludināt atkārtotu konkursu.